মাধ‍্যমিকে তৃতীয়, কী বললেন শুনে নিন

বাঁকুড়া: প্রকাশিত হল মাধ্যমিকের ফল (Madhyamik Result 2025)। মাধ্যমিকে রাজ্যের মধ্যে তৃতীয় হওয়া ঈশানী চক্রবর্তী (Ishani Chakraborty Third Madhyamik)। ৭০০ নম্বরের মাধ্যমিক পরীক্ষায় তার প্রাপ্ত নম্বর ৬৯৩। বাঁকুড়ার কোতুলপুর সরোজবাসিনী বালিকা বিদ্যালয়ের ছাত্রী ঈশানী। এই সাফল্যে স্বাভাবিক উচ্ছ্বসিত তাঁর মা। ফল প্রকাশের পর থেকেই শুভেচ্ছার জোয়ারে ভাসছে ছাত্রী ও তার পরিবারের সদস্যরা। চলছে মিষ্টিমুখ। ঈশানী সাফল্যে খুশি তার গৃহশিক্ষক। সময় পেলেই পড়তে বসত ঈশানী। রুটিন করে পড়াশোনায় বিশ্বাসী সে। তাঁর কথায়, ‘‘পাঠ্যবই খুঁটিয়ে পড়তে হবে। শুধু হার্ডওয়ার্ক নয়, সঙ্গে স্মার্টওয়ার্কও জরুরি। ভালো ফল যে হবে, সে স্বপ্ন ছিল

ঈশানীর মা পেশায় শিক্ষিকা। বাড়িতে মা-বাবা ছাড়াও রয়েছেন জেঠু, জেঠিমা-সহ আরও অনেকে। ভবিষ্যতে পদার্থবিদ্যা নিয়ে গবেষণা করার ইচ্ছে রয়েছে। সেভাবে মেয়েকে সময় দিতে পারতেন না। তারপরও তাঁর পড়াশোনাতে কোনও খামতি ছিল না। ঈশানী রুটিন মেনেই রোজ পড়াশোনা করত। সে বিশ্বাস করে শুধু যে কঠোর পরিশ্রম করলেই হবে না, তার সঙ্গে প্রয়োজন বুদ্ধিরও। সব সময় নিজের সেরাটা কী ভাবে দেওয়া যায় সেই চেষ্টাই করেছে ঈশানী চক্রবর্তী। পড়াশোনার পাশাপাশি ছবি আঁকতে ভালোবাসে ঈশানী। ঈশানী সকলকে বই খুটিয়ে পড়ার পরামর্শ দিয়েছে। পরীক্ষায় যতটুকু প্রয়োজন ততটুকুই যেন লেখে। ছাত্রীর কথায়, ‘আমি আমার স্কুল ও জেলার নাম উজ্জ্বল করতে পেরে খুব খুশি হয়েছি। আমি আসা করেছিলাম ৯৭ শতাংশ পাব। কিন্তু এতটা আশা করিনি।

আরও পড়ুন: মাধ্যমিক পরীক্ষায় রাজ্যে প্রথম অদৃত, ফল শুনে চোখে জল

দেখুন ভিডিও